cyanic-selkie/wikianc huggingface dataset:
Σερ
2013- : Επιστροφή στη Μουσική
Στις 24 Νοεμβρίου η Σερ κυκλοφόρησε στο youtube το Woman's World μέσω της εταιρείας Warner Bros Records, που χαρακτηρίστηκε ως το τέλειο comeback για την Cher, εφόσον συνδυάζει την φωνή της με την χορευτική αυτή ερμηνεία. Το τραγούδι αποσύρθηκε από την ίδια τη Warner τον Ιανουάριο του 2013, γυρίζοντας το video clip και αναμένοντας την επίσημη πλέον κυκλοφορία του τον Ιούνιο του 2013. Ο νέος δίσκος της Σερ θα κυκλοφορήσει τον Σεπτέμβριο του 2013 και θα ακολουθήσει μία παγκόσμια περιοδεία όπως μόνο στη Θεά της ποπ θα άρμοζε. Επιπλέον, δήλωσε πως τα σχέδια της σκηνής που της παρουσίασαν οι συνεργάτες της, την έχουν ξετρελάνει και πως θα είναι η καλύτερη σκηνή που είχε ποτέ, αλλάζοντας όχι μόνο κουστούμια σε κάθε κομμάτι, αλλά και ολόκληρη η σκηνή! Η ίδια έδωσε πληροφορίες για το νέο της άλμπουμ λέγοντας πως θα περιέχει ντουέτο με τη Lady Gaga (The Greatest Thing), καθώς και με την Christina Aguilera, ενώ η Pink τής έχει γράψει 2 τραγούδια, ένα χορευτικό και μία συγκινητική μπαλάντα. Άλλες συνεργασίες που ακούστηκαν είναι αυτή με τον Timbaland και τον Jason Derulo, καθώς και με το βασικό τραγουδιστή των Scissor Sisters. Την ίδια χρονιά, ένα δώρο για τα 86α γενέθλια της μητέρας της, Georgia Holt, γίνεται τελικά ντοκιμαντέρ-αφιέρωμα με τίτλο "Dear Mom, Love Cher" και προβάλεται στην Αμερικανική τηλεόραση το Μάιο του 2013 με promotion σε πασίγνωστες τηλεοπτικές εκπομπές όπως του Jay Leno και της Ellen DeGeneres. Μαζί κυκλοφορούν το I'm Just Your Yesterday, όπου είναι εμφανής και η ομοιότητα των 2 μεγάλων αυτών φωνών. Η μητέρα της σταρ κυκλοφόρησε τον πρώτο της δίσκο στην ηλικία των 87 με τίτλο "Honky Tonk Woman" με ηχογραφήσεις που είχαν χαθεί στο γκαράζ του σπιτιού της εδώ και 31 χρόνια! Πάντως η επιστροφή της Σερ στη δισκογραφία αποτελεί ένα πολύ μεγάλο γεγονός για την παγκόσμια μουσική, αφού δεκάδες εκατομμύρια θαυμαστές της, περιμένουν με αγωνία εδώ και 12 ολόκληρα χρόνια για νέα δισκογραφική δουλειά.
Σχέσεις
Ο Sonny Bono και η Cher πρωτογνωρίστηκαν το 1962. Παντρεύτηκαν το 1964 στην Τιχουάνα, [Μεξικό]. Το μοναχοπαίδι τους, Chaz Bono (πρώην Chastity Bono) γεννήθηκε στις 4 Μαρτίου 1969. 13 χρόνια μετά, ο Sonny και η Cher πήραν διαζύγιο. Τον επόμενο χρόνο, η Cher παντρεύτηκε τον ροκ σταρ Gregg Allman. Ο γιος τους, Elijah Blue Allman από το συγκρότημα Deadsy, γεννήθηκε στις 10/7/1975. Χώρισαν μετά από 2 χρόνια και πήραν διαζύγιο το 1979. Την ίδια περίοδο η Cher ισχυρίστηκε ότι είχε σχέση με τον Elvis Presley. Η Cher έχει συνάψει επίσης σχέση με τον David Geffen, και τον Garreth Crawford. Κατά τη διάρκεια της δεκαετίας του 80, η Cher είχε διάφορες σχέσεις με νεαρούς άντρες όπως Tom Cruise, Val Kilmer, Josh Donen αλλά και Rob Camilletti με τον οποίο έζησε μαζί 3 χρόνια. Κατά τη διάρκεια της δεκαετίας του 90, η Cher συνδέθηκε ερωτικά με τον Bon Jovi και άλλους μουσικούς όπως Eric Clapton και Mark Hudson. Το 2010 σύναψε σχέση με τον Ron Zimmerman, γνωστό Αμερικανό σεναριογράφο.
Περιουσία
Η Cher έχει ακίνητη περιουσία και σπίτια στο Aspen, στο Colorado, στο Λονδίνο και διατηρεί σπίτι στο Μαλιμπού. Αγόρασε επίσης ακίνητη περιουσία στο Sierra Towers του West Hollywood. Σύμφωνα με το 2002, η προσωπική της περιουσία αναφέρθηκε ότι αγγίζει τα 600.000.000 δολάρια. Τον Ιούλιο του 2006, έβγαλε σε δημοπρασία περίπου 800 προσωπικά της αντικείμενα, όπως αντίκες, πίνακες, υλικό από την καριέρα της, έπιπλα (συμπεριλαμβανομένου το κρεβάτι της) καθώς και αμέτρητα κοσμήματα, ρούχα, σκηνικά κουστούμια από τις συναυλίες της και πολλά άλλα. Συνολικά, το κέρδος άγγιξε το 3.3 εκατομμύρια δολάρια. Τα έσοδα δόθηκαν στον φιλανθρωπικό οργανισμό που έχει ιδρύσει η Cher με τίτλο "Cher Charitable Foundation". Η Cher έλαβε 180 εκατομμύρια δολάρια για την επιστροφή του σόου της στο Caesars Palace (Λας Βέγκας).
Πολιτική ιδεολογία
Η Cher έχει δηλώσει πως είναι ενεργή ανεξάρτητη υποστηρίκτρια της Δημοκρατίας. Έχει συμμετάσχει σε πολλές πολιτικές ομιλίες, υποστηρίζοντας ανοιχτά τις πολιτικοκοινωνικές θέσεις της. Υποστηρίζει το πολιτικό κόμμα Operation Helmet, στο οποίο προσέφερε 130.000 δολάρια το 2006. Επίσης υποστήριξε ανοικτά την Hillary Clinton, όπως δήλωσε στο Entertainment Tonight το 2010.
Ως γκέι άικον
Τα μέλη της γκέι κοινότητας έχουν ειδωλοποιήσει την Cher για τα κατορθώματα στην καριέρα της και την μόδα με την οποία επηρέασε, αλλά και την μακροχρόνια επιβίωσή της στον χώρο του θεάματος. Επίσης η ερμηνεία της Σερ στην ταινία Silkwood ως gay, καθώς και ο κοινωνικός και ανθρωπιστικός ακτιβισμός της όσο αφορά αυτά τα θέματα, είναι λόγοι που αναφέρεται ως gay icon. Ο γιος της, Chaz Bono, που γεννήθηκε γυναίκα, εκδήλωσε την ομοφυλοφιλία του στην ηλικία των 17.΄Αυτό δημιούργησε αρχικά στην Σερ συναισθήματα ενοχής, φόβου και πόνου. Ωστόσο, σύντομα αποδέχτηκε την σεξουαλικότητά του και ανακάλυψε πως η gay κοινότητα αντιμετωπίζει κοινωνική ανισότητα και αδικίες. Συμμετείχε με ενεργή ομιλία το 1997 στον Εθνικό Σύλλογο γονέων, φίλων και οικογενειών ομοφυλόφιλων ατόμων. Από τότε, έγινε ενεργή ακτιβίστρια. Στις 11 Ιουνίου 2009 το παιδί της έκανε επίσημα αλλαγή φύλου, πλέον Chaz Bono. Πολλοί δημοσιογράφοι έχουν κάνει αναφορά στη Cher ως μία από τις γυναίκες με την μεγαλύτερη επιρροή στην γκέι κοινότητα.
Ανθρωπιστική εργασία
Η Cher έχει συμμετάσχει ενεργά σε φιλανθρωπικές ενέργειες σχετικά με κρανιοεγκεφαλικές επιπλοκές σε παιδιά, παιδιά και νέους με παραμορφώσεις προσώπου και αναπηρίες, Αρμένιους πρόσφυγες, πολιτικούς/οικονομικούς μετανάστες, και άτομα με ανίατες ασθένειες όπως AIDS και αναπηρίες. Έχει δώσει μεγάλα χρηματικά ποσά τόσο σε οικογένειες και νοσοκομεία, όσο και σε φιλανθρωπικά ιδρύματα και οργανισμούς, πολλά από τα οποία έχει ιδρύσει η ίδια.
Επιρροές σε άλλους καλλιτέχνες
Η Cher έχει υπάρξει ένα από τα σπουδαιότερα είδωλα της μόδας και σύμβολα του σεξ όλων των των εποχών επηρεάζοντας πολλούς καλλιτέχνες και κυρίως τα γενικά παγκόσμια μουσικά ρεύματα του MTV, τόσο με την μουσική της όσο και με το στυλ της. Μερικοί που έχουν δηλώσει την επιρροή τους από την Cher είναι οι ακόλουθοι καλλιτέχνες : Tracy Chapman, Oprah Winfrey, Christina Aguilera, Cyndi Lauper, Gene Simmons, Meryl Streep, Anastacia, Rosie O'Donnell, Lady Gaga και Madonna.
Το 2002 το VH1 την τοποθέτησε 26η στην λίστα με τους 100 πιο σέξι ανθρώπους όλων των εποχών. Σε μια δημοσκόπηση του A&E το 2007, βγήκε 3η στην λίστα με τις πιο αγαπημένες ηθοποιούς του Hollywood όλων των εποχών.
Πηγές
Κατηγορία:Βραβευμένες με Όσκαρ Α' Γυναικείου Ρόλου Κατηγορία:Αμερικανοί σκηνοθέτες Κατηγορία:Αμερικανοί μουσικοί παραγωγοί Κατηγορία:Ποπ μουσικοί Κατηγορία:Βραβευμένοι με Γκράμι Κατηγορία:Βραβευμένες με Χρυσή Σφαίρα Β΄ Γυναικείου Ρόλου Κατηγορία:Αμερικανοί ακτιβιστές δικαιωμάτων ΛΟΑΤ Κατηγορία:Αμερικανίδες τραγουδίστριες Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανοί αρμενικής καταγωγής Κατηγορία:Βραβευμένες με Χρυσή Σφαίρα Καλύτερης Ηθοποιού (Κωμωδίες ή Μιούζικαλ)
Βαθιακό Ρεθύμνης
Το Βαθιακό ή Βαθειακό (επίσημο: Βαθιακόν) είναι οικισμός της Κοινότητας Νιθαύρεως του Δήμου Αμαρίου, στην Περιφερειακή Ενότητα Ρεθύμνου της Κρήτης. Σύμφωνα με την απογραφή του 2011 έχει 8 κατοίκους. Απέχει 56,5 χιλιόμετρα από το Ρέθυμνο και είναι κτισμένο εντός μικρής κοιλάδος, σε υψόμετρο 460 μ. στους νότιους πρόποδες του Ψηλορείτη. Η οικονομία του χωριού είναι αγροκτηνοτροφική.
Ιστορικά στοιχεία
Σε λόφο νοτιοδυτικά του χωριού έχουν αποκαλυφθεί λείψανα αρχαίων κτισμάτων και όστρακα της κλασσικής και ελληνιστικής εποχής. Λόγω της στρατηγικής θέσης είναι πιθανόν να ήταν παρατηρητήριο ή οχυρό. Σε μικρή απόσταση σώζονται τα ερείπια οθωμανικού οχυρού.
Το χωριό αναφέρεται από τον Φραντσέσκο Μπαρότσι το 1577 ως Vathiaco. Στην ενετική απογραφή του 1583 από Καστροφύλακα αναφέρεται ως Vathiaco με 169 κατοίκους και 537 οφειλόμενες αγγαρείες και στην απογραφή του Φραντσέσκο Βασιλικάτα του 1630 αναφέρεται ως Vatiaco. Κατά την περίοδο της Τουρκοκρατίας ήταν ένα από τα μεγαλύτερα χωριά της Αμπαδιάς, στα οποία κατοικούσαν μουσουλμάνοι. Κατά τη διάρκεια της επανάστασης του 1821, οι Τούρκοι είχαν οχυρωθεί στο χωριό υπό την αρχηγία του Ντελή Μουσταφά. Ο Αντώνης Μελιδόνης το 1822 μαζί με άλλους 80 επαναστάτες κατάφεραν να τους νικήσουν, σκοτώνοντας τη φρουρά και τη πλειονότητα των κατοίκων του χωριού. Στην απογραφή του 1834 η οποία πραγματοποιήθηκε από τους Αιγυπτίους, το χωριό είχε μουσουλμανικό πληθυσμό και καταγράφηκαν 15 οικογένειες.
Στην απογραφή του 1881 είχε 49 μουσουλμάνους και ένα χριστιανό κατοίκους και υπαγόταν στον δήμο Αποδούλου. Το 1897 οι μουσουλμάνοι αποχώρησαν και στη θέση τους εγκαταστάθηκε μικρές αριθμός ελληνικών οικογενειών. Στην απογραφή του 1900 το χωριό είχε 33 κατοίκους και υπαγόταν στον ίδιο δήμο. Στην απογραφή του 1920 αναφέρεται ως έδρα ομώνυμου αγροτικού δήμου. Το 1926 προσαρτήθηκε στην κοινότητα Νιθαύρεως μέχρι την Καποδιστριακή διοικητική διαίρεση, οπότε και προσαρτήθηκε στον Δήμο Κουρητών.
Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:
Σημεία ενδιαφέροντος
Τόσο εντός όσο και πέριξ του χωριού σώζονται ναοί της εποχής της Ενετοκρατίας. Περίπου στο κέντρο του χωριού βρίσκεται ο μονόχωρος ναός του Αγίου Γεωργίου, ο οποίος είναι τοιχογραφημένος. Οι τοιχογραφίες είναι δύο εποχών, με τις παλαιότερες (στο ανατολικό τμήμα) να έχουν χρονολογηθεί στα τέλη του 12ου με αρχές του 13ου αιώνα και τις νεότερες (στο δυτικό τμήμα) να χρονολογούνται στο δεύτερο μισό του 14ου αιώνα. Περίπου ένα χιλιόμετρο βορειοανατολικά του χωριού βρίσκεται ο ερειπωμένος ναός του Αγίου Στεφάνου, με σπαράγματα τοιχογραφιών. Στην ίδια κατεύθυνση βρίσκεται επίσης ο νεώτερος ναός του Αγίου Νικολάου, κτισμένος στη θέση ερειπωμένου ναού των ενετικών χρόνων. Δυτικά του χωριού σώζεται ο ερειπωμένος μικρός ναός αφιερωμένος στην Αγία Αικατερίνη, επίσης των ενετικών χρόνων.
Στο κέντρο του χωριού σώζεται επίσης κρήνη των ενετικών χρόνων με ανάγλυφο διάκοσμο από πωρόλιθο. Σε ορθογώνιο πλαίσιο υπήρχε κτητορική επιγραφή, η οποία όμως πλέον δε δύναται να διαβαστεί λόγω της φθοράς την οποία έχει υποστεί. Εντός του χωριού σώζονται επίσης τα ερείπια του μουσουλμανικού τεμένους. Σε ύψωμα νοτιοδυτικά του χωριού σώζονται τα ερείπια οθωμανικού φρουρίου (Κούλε), το οποίο επόπτευε την πρόσβαση από τη Μεσσαρά προς το Αμάρι.
Μεταφορές
Το χωριό διασχίζει η Επαρχιακή Οδός 13, γνωστή και ως Αμαριώτικος Δρόμος, που το ενώνει με το Ρέθυμνο (Περιβόλια, Πρασιές) και το υπόλοιπο Αμάρι (Απόστολοι, Γεωργική Σχολή, Βιζάρι, Φουρφουράς, Κουρούτες, Νίθαυρις, Αποδούλου, Βαθιακό, Πλάτανος, Άρδακτος, Λοχριά). Η αναβάθμιση του δρόμου αυτού είναι υπό μελέτη.
Παραπομπές
Κατηγορία:Χωριά του νομού Ρεθύμνης Κατηγορία:Δήμος Αμαρίου
Φορολογία στην Εσθονία
Η Φορολογία στην Εσθονία αποτελείται από την κρατική και την τοπική φορολόγηση. Ένα σχετικά μεγάλο μέρος των κρατικών εσόδων προέρχεται από τους φόρους κατανάλωσης, ενώ τα έσοδα από τους φόρους κεφαλαίου είναι από το χαμηλότερα στην Ευρωπαϊκή Ένωση.
Φορολογία ακινήτων
Η Εσθονία επιβάλει ένα φόρο ακίνητης περιουσίας, των οποίων τα έσοδα χρησιμοποιούνται για τη χρηματοδότηση των τοπικών δήμων. Το ποσοστό φορολόγησης ρυθμίζεται από τα Τοπικά Συμβούλια μέσα στα όρια 0,1 ως 2.5%. Ο συγκεκριμένος φόρος είναι μια από τις σημαντικότερες πηγές χρηματοδότησης των δήμων.
Η φορολογία ακινήτων επιβάλλεται μόνο για την αντικειμενική αξία των ακινήτων, χωρίς να υπολογίζεται η τυχόν αξιοποίησή του. Οι απαλλαγές από το φόρο είναι πολύ λίγες, ενώ ακόμη και τα δημόσια όργανα υπόκεινται στο φόρο ακινήτων. Για παράδειγμα οι ναοί εξαιρούνται από τη φορολόγηση, όμως τα ακίνητα που ανήκουν σε θρησκευτικά όργανα φορολογούνται κανονικά.
Ο φόρος έχει συμβάλει στην υψηλή φορολόγηση (γύρω στο 90%) των ιδιόκτητων κατοικιών στην Εσθονία, έναντι ενός ποσοστού 67,4% στις Ηνωμένες Πολιτείες.
Φόρος Προστιθέμενης Αξίας
Από την 1η Ιουλίου 2009, ο κανονικός φορολογικός συντελεστής Φ.Π.Α στην Εσθονία βρίσκεται στο 20% και ο μειωμένος στο 9%. Ένα μικρός αριθμός αγαθών και υπηρεσιών δεν φορολογούνται. Το εσθονικό σύστημα του Φ.Π.Α είναι βασισμένο στην οδηγία του Συμβουλίου της Ευρωπαϊκής Ένωσης 2006/112/ΕΚ και οι βασικές αρχές του είναι ίδιες όπως σε άλλες χώρες της ευρωπαϊκής κοινότητας. Το 2012 τα ετήσια έσοδα ενός προσώπου για την υποχρεωτική φορολόγησή του έπρεπε να είναι άνω των 16.000 ευρώ.
Φόρος εισοδήματος επιχειρήσεων / νομικών προσώπων
Ο συντελεστής φόρου εισοδήματος των νομικών προσώπων ήταν στο 20% το έτος 2015. Εντούτοις, το σύστημα φορολόγησης των επιχειρήσεων, την ίδια περίοδο, μετατόπιζε τη στιγμή της εταιρικής φορολογίας από τη στιγμή της απόκτησης των κερδών στη στιγμή της διανομής τους. Με άλλα λόγια, η απόκτηση των κερδών από μόνη της δεν έφερνε την ευθύνη του φόρου εισοδήματος, καθώς προέκυπτε μόνο όταν το κέρδος διανεμόταν στους μετόχους. Σε περίπτωση που το κέρδος που διανέμεται στους μετόχους προέρχεται από μερίσματα που παραλαμβάνονται μέσω θυγατρικής επιχείρησης ή από εταιρία με βάση σε άλλη χώρα, η διανομή του κέρδους είναι απαλλαγμένη από τη φορολόγηση. Η Εσθονία δεν επιβάλλει φόρο παρακράτησης στα μερίσματα πληρωμών.
Παραπομπές
Κατηγορία:Οικονομία της Εσθονίας
Σάντα Ημαθίας
Η Σάντα είναι ακατοίκητος οικισμός της Κεντρικής Μακεδονίας στην Περιφερειακή Ενότητα Ημαθίας,  ο οποίος βρίσκεται στην πεδιάδα του Αλιάκμονα, βόρεια από τον ποταμό, σε υψόμετρο 10 μέτρα Απέχει περίπου 2 χλμ. Β. από το Νησί, 9 χλμ. ΒΔ. από την Αλεξάνδρεια (έδρα του δήμου) και 61 χλμ. Δ. από την Θεσσαλονίκη (μέσω Εγνατίας Οδού). Αναφέρεται επίσημα για πρώτη φορά να απογράφεται ως ξεχωριστός οικισμός το 1971 στην κοινότητα Νησίου. Οι απογραφές πληθυσμού μετά τον Β' Παγκόσμιο Πόλεμο είναι:
Παραπομπές
Κατηγορία:Χωριά του νομού Ημαθίας Κατηγορία:Δήμος Αλεξάνδρειας
Τσίχλα (πτηνό)
Η τσίχλα (κίχλη) είναι στρουθιόμορφο πτηνό της οικογένειας των Κιχλιδών (Turdidae). Το μέγεθος τους είναι 21–27 εκατοστά και το βάρος τους είναι 30–120 γραμμάρια ανάλογα το είδος στο οποίο ανήκουν. Το ίδιο ισχύει και για το χρώμα τους, το οποίο ποικίλει.
Μετανάστευση
Είναι είδος μεταναστευτικό. Περνάει το χειμώνα στη Ν.Ευρώπη και την Αφρική. Μεταναστεύει, σχεδόν πάντα, το βράδυ. Οι τσίχλες κατά την μετανάστευσή τους χρησιμοποιούν την φωνή τους για να συγκροτήσουν την συνοχή των κοπαδιών όταν πάει να χαθεί ο προσανατολισμός.
Τροφή
Οι τσίχλες τρέφονται με έντομα, σκουλήκια και σπόρους. Επειδή δείχνουν ιδιαίτερη προτίμηση στις ελιές τις συναντάμε σε μεγάλο αριθμό, κατά την περίοδο της συγκομιδής, σε ελαιώνες. Όταν τα υπόλοιπα είδη της τροφής δεν είναι διαθέσιμα, κυρίως κατά τη διάρκεια πολύ άσχημων καιρικών συνθηκών, προτιμούν τα σαλιγκάρια τα οποία αποτελούν σημαντικό κομμάτι της διατροφής τους.
Αναπαραγωγή
Οι τσίχλες είναι είδη μονογαμικά. Το ζευγάρωμα τους ξεκινάει από το χειμώνα, όμως διακόπτεται λόγω άσχημων καιρικών συνθηκών. Τα ζευγάρια σχηματίζονται στις αρχές της Άνοιξης. Τα αρσενικά κελαηδούν. Τα ενδημικά αρσενικά ξεκινούν το κελάηδημά τους στα τέλη του φθινοπώρου με διακοπή το χειμώνα, ενώ τα μεταναστευτικά κελαηδούν αφού επιστρέψουν στις περιοχές που αναπαράγονται και σταματούν στα μέσα Ιουλίου. Η περίοδος αναπαραγωγής ξεκινάει το Μάιο και τελειώνει τον Ιούλιο. Οι τσίχλες φτιάχνουν φωλιές μέχρι 4 φορές το χρόνο, άλλα όχι πάνω από 2 στις βόρειες περιοχές. Η γέννα αποτελείται από 2 έως 6 αυγά. Η διάρκεια της επώασης διαρκεί 10–16 ημέρες και γίνεται μόνο από το θηλυκό.
42 (αριθμός)
Το 42 (σαράντα δύο) είναι ο φυσικός αριθμός που βρίσκεται μετά από το 41 και πριν από το 43. Είναι ένας άρτιος αριθμός, αφού 42:2 = 21, δηλαδή διαιρείται με το 2, στο σύνολο των φυσικών αριθμών. Ο αριθμός 42 συμβολίζεται ως XLII στο ρωμαϊκό σύστημα αρίθμησης και ως ΜΒ΄ ή μβ΄ στο ελληνικό σύστημα αρίθμησης.
Εξωτερικοί σύνδεσμοι
Κατηγορία:Υπερτέλειοι αριθμοί
Κλάση συζυγίας
Στα μαθηματικά, ειδικά στη θεωρία ομάδων, τα στοιχεία της κάθε ομάδας μπορεί να χωριστούν σε κλάσεις συζυγίας, μέλη της ίδιας κλάσης συζυγίας μοιράστηκαν πολλές ιδιότητες, και μελέτησαν τις κλάσεις συζυγίας  των μη-αβελιανών ομάδων αποκαλύπτοντας πολλά σημαντικά χαρακτηριστικά της δομής τους. Για μια αβελιανή ομάδα, κάθε κλάση συζυγίας είναι ένα σύνολο που περιέχει ένα στοιχείο (μοναδικό σύνολο).
Λειτουργίες που είναι σταθερές για τα μέλη της ίδιας κλάσης συζυγίας ονομάζονται λειτουργίες της κλάσεις.
Ορισμός
Ας υποθέσουμε ότι το G είναι μια ομάδα. Δύο στοιχεία a και b  της  G  ονομάζονται συζευγμένα αν υπάρχει ένα στοιχείο g  στην G  με (Στη γραμμική άλγεβρα, αυτό αναφέρεται ως πίνακα ομοιότητας.)
Μπορεί εύκολα να αποδειχθεί ότι η συζυγία είναι μια σχέση ισοδυναμίας και, επομένως, χωρίσματα G σε κλάσεις ισοδυναμίας. (Αυτό σημαίνει ότι κάθε στοιχείο της ομάδας ανήκει σε ακριβώς σε μία κλάση ισοδυναμίας, και οι κλάσεις των Cl(a) και Cl(b) είναι ίσες αν και μόνο αν a και b είναι συζυγής, και ξένα σύνολα διαφορετικά.) Η κλάση ισοδυναμίας  που περιέχει το στοιχείο a της G είναι και ονομάζεται κλάση ισοδυναμίας του a. Ο αριθμός της κλάσης του G είναι ο αριθμός των διακριτών (nonequivalent) κλάσεων ισοδυναμίας. Όλα τα στοιχεία που ανήκουν στην ίδια κλάση ισοδυναμίας έχουν την ίδια τάξη.
Οι κλάσεις συζυγίας μπορεί να αναφέρονται με την περιγραφή τους, ή πιο σύντομα, με τις συντομογραφίες όπως "6Α", που σημαίνει "μια ορισμένη κλάση συζυγίας  της τάξης με 6 στοιχεία", και "6Β" θα είναι μια διαφορετική κλάσης συζυγίας της τάξης των 6 στοιχείων; η  κλάση συζυγίας 1A είναι  κλάση συζυγίας της ταυτότητάς του. Σε ορισμένες περιπτώσεις,οι κλάσεις συζυγίας  μπορεί να περιγραφούν με ομοιόμορφο τρόπο – για παράδειγμα, η συμμετρική ομάδα μπορεί να περιγραφεί από τη δομή του κύκλου.
Παραδείγματα
Η συμμετρική ομάδα S3, που αποτελείται από τους 6 μεταθέσεις των τριών στοιχείων, έχει τρεις κλάσεις συζυγίας : Αυτές οι τρεις κατηγορίες που αντιστοιχούν στην κατάταξη της ισομετρίας ενός ισόπλευρου τριγώνου.
Η συμμετρική ομάδα S4, που αποτελείται από 24 συνδυασμούς των τεσσάρων στοιχείων, έχει πέντε κλάσεις συζυγίας, που αναφέρονται στις κυκλικές δομές και τάξεις: Σε γενικές γραμμές, ο αριθμός των κλάσεων συζυγίας στην συμμετρική ομάδα Sn είναι ίσος με τον αριθμό των ακέραιων διαμερίσεων του ν. Αυτό συμβαίνει επειδή κάθε κλάση συζυγίας αντιστοιχεί σε ακριβώς μια διαμέριση του {1, 2, ..., n} σε κύκλους, μέχρι να γίνει η μετάθεση των στοιχείων του {1, 2, ..., n}.
Οι σωστές περιστροφές του κύβου, οι οποίες μπορούν να χαρακτηρίζονται από μεταθέσεις του σώματος των διαγωνίων, επίσης, περιγράφονται από τη συζυγία του S4.
Σε γενικές γραμμές, η Ευκλείδεια ομάδα μπορεί να μελετηθεί από τη συζυγία των ισομετριών του Ευκλείδειου χώρου.
Εξίσωση κλάσης συζυγίας
Αν G είναι μια πεπερασμένη ομάδα, τότε για οποιοδήποτε στοιχείο α  της ομάδας, τα στοιχεία της  κλάσης συζυγίας του a  είναι ένα-προς-ένα αντιστοιχία με την πλευρική τάξη του κεντροποιητή της  CG(α). Αυτό μπορεί να διαπιστωθεί από την παρατήρηση ότι οποιαδήποτε δύο στοιχεία β και γ , που ανήκουν στο ίδιο coset (και, ως εκ τούτου, b = cz  για κάποιο z  στο centralizer CG(a)  ) προκαλούν το ίδιο στοιχείο, όταν κλίνω το a : bab-1 = cza(cz)-1 = czaz-1c-1 = czz-1ac-1 = cac-1.
Επιπλέον, αν επιλέξουμε ένα μόνο αντιπροσωπευτικό στοιχείο χ -  από κάθε κλάση συζυγίας, μπορούμε να συμπεράνουμε από το disjointness του κλάσεων συζυγιών ότι | G | = ∑i [G  : CG(xi)], όπου CG(xi) είναι η centralizer από το στοιχείο x '. Παρατηρώντας ότι κάθε στοιχείο από το κέντρο Z(G) αποτελεί μια κλάση συζυγίας περιέχει μόνο που η ίδια δίνει αφορμή για την τάξη εξίσωσης: όπου το άθροισμα είναι πάνω από ένα αντιπροσωπευτικό στοιχείο από κάθε κλάση συζυγίας που δεν είναι στο κέντρο.
Είναι γνωστό ότι οι διαιρέτες της τάξης της ομάδας της  | G | μπορούν συχνά να χρησιμοποιηθούν για να αντληθούν πληροφορίες σχετικά με την τάξη του κέντρου ή της κλάσης ισοδυναμίας.
Παράδειγμα
Σκεφτείτε μια πεπερασμένη ομάδα πρώτων αριθμών  p   G   (που είναι μια ομάδα με σκοπό pn , όπου p  είναι ένας πρώτος αριθμός και n > 0 ). Θα το αποδείξουμε.
Από την τάξη κάθε κλάση συζυγίας της G  ότι διαιρεί την τάξη της G , έπεται ότι κάθε κλάση συζυγίας  Hθα  έχει επίσης τάξη κάποια δύναμη του pki  , όπου 0 < ki < n. Αλλά τότε η τάξη της εξίσωσης απαιτεί ότι | G | = pn = | Z(G) | + ∑i pk i . Από αυτό βλέπουμε ότι το p  πρέπει να διαιρεί το| Z(G) | , οπότε | Z(G) | > 1.
Συζυγίες υποομάδων και γενικά υποσύνολα
Γενικότερα, όταν δίνεται κάθε υποσύνολο S του G (S δεν είναι απαραίτητα μια υποομάδα), ορίζουμε ένα υποσύνολο T του G να είναι συζευγμένο  του S, αν υπάρχει κάποια g στην G τέτοια ώστε T = gSg-1. Μπορούμε να ορίσουμε Cl(S) ως το σύνολο όλων των υποσυνόλων T του G τέτοιο ώστε T είναι συζευγμένο να S.
Σημειώστε ότι αυτή η φόρμουλα γενικεύει την τιμή που δίνεται νωρίτερα για τον αριθμό των στοιχείων σε μια κλάση ισοδυναμίας (let S = {a}).
Τα παραπάνω είναι ιδιαίτερα χρήσιμα όταν μιλάμε για υποομάδες της G. Οι υποομάδες μπορεί, επομένως, να χωρίζονται σε κλάσεις συζυγίας, με δύο υποομάδες που ανήκουν στην ίδια κατηγορία, αν και μόνο αν είναι συζευγμένες. Οι συζυγείς υποομάδες είναι ισομορφικές, αλλά οι ισομορφικές υποομάδες δεν χρειάζεται να είναι συζυγείς. Για παράδειγμα, μια αβελιανή ομάδα μπορεί να έχει δύο διαφορετικές υποομάδες που είναι ισομορφικές, αλλά δεν είναι ποτέ συζυγείς.
Συζηγία ως ομάδα δράσης
Αν ορίσουμε για οποιαδήποτε δύο στοιχεία g και x  στην G , τότε έχουμε μια ομάδα δράσης της G  στην G. Οι τροχιές της δράσης αυτής είναι οι κλάσεις συζυγίας, και ο σταθεροποιητής ενός συγκεκριμένου στοιχείου είναι το στοιχείο του κεντροποιητή.
Ομοίως, μπορούμε να ορίσουμε μια ομάδα δράσης της G  στο σύνολο όλων των υποσυνόλων του Χ , γράφοντας ή στο σύνολο των υποομάδων της G.
Γεωμετρική ερμηνεία
Οι κλάσεις συζυγίας στη θεμελιώδης ομάδα μιας διαδρομής-σύνδεσης του τοπολογικού χώρου μπορεί να θεωρηθούν ως κλάσεις ισοδυναμίας των δωρεάν βρόχων σε ελεύθερη ομοτοπία.
References
Κατηγορία:Θεωρία ομάδων
Χαλκός (μυθολογία)
Στην ελληνική μυθολογία με το όνομα Χαλκός είναι γνωστός ένας γιος του Αθάμαντα και (μάλλον) της Ινούς, της δεύτερης από τις τρεις συζύγους του. Ομοθαλή αδέλφια του Χαλκού ήταν ο Λέαρχος και ο Μελικέρτης, ενώ ετεροθαλή ο Φρίξος και η Έλλη, ο Λεύκωνας, ο Ερύθριος, ο Σχοινέας και ο Πτώος. Ο Χαλκός μυθολογείται ότι υπήρξε ο εφευρέτης του σημαντικότερου αμυντικού όπλου της αρχαιότητας, της ασπίδας.
Πηγές
Χαλκος
Καρχηδονιακή κατάκτηση της Ιβηρικής Χερσονήσου
Υπό την ηγεσία της οικογένειας των Βαρκιδών, η αρχαία Καρχηδόνα επέκτεινε τις κτήσεις της στην Ιβηρική Χερσόνησο από το 237 έως το 218 π.Χ., μετά το τέλος του Πρώτου Καρχηδονιακού Πολέμου το 241 π.Χ. και του Μισθοφορικού Πολέμου το 238 π.Χ.
Χρονικό
Μετά τον Πρώτο Καρχηδονιακό Πόλεμο, οι καρχηδονιακές κτήσεις στην Ιβηρική Χερσόνησο περιορίζονταν σε μια σειρά από παράκτιες πόλεις: Γάδειρα, Μαινάκη, Άβδηρα και Σέξι. Το 237 π.Χ., η Ισπανία νότια του ποταμού Τάγου ήταν μια γη με αναπτυγμένη γεωργία, ορυχεία αργύρου και οχυρωμένους οικισμούς.
Η Αμίλκας επεδίωξε να δημιουργήσει μια νέα Καρχηδονιακή Αυτοκρατορία στην Ισπανία, που θα αναπληρώσει την απώλεια των μεσογειακών νησιών και θα είναι ακόμη ισχυρότερη. Πριν από την έναρξη της επιχείρησης, διόρισε το γαμπρό του Χασντρουμπάλ τον Δίκαιο ως ναυτικό διοικητή. Μαζί τους ακολούθησε και ο γιος του Αμίλκα, ο Αννίβας, που πήρε όρκο να μην συνάψει ποτέ φιλία με τη Ρώμη. Η εκστρατεία τους στην Ισπανία θα διαρκούσε 16 χρόνια.
Σύμφωνα με τον Πολύβιο, η Καρχηδόνα, εξαιρετικά αδύναμη μετά τον πόλεμο με τη Ρωμαϊκή Δημοκρατία, δεν ήταν σε θέση να διαθέσει τον απαραίτητο στόλο για να διασχίσει τη Μεσόγειο Θάλασσα, με αποτέλεσμα ο Αμίλκας να φτάσει στο Στενό του Γιβραλτάρ πεζός. Όμως, ο Διόδωρος Σικελιώτης αναφέρει ότι ο Αμίλκας με ένα στρατό 20.000 ανδρών έπλευσε κατά μήκος των αφρικανικών ακτών και κατέπλευσε στο λιμάνι της Γάδειρας το 237 π.Χ. Η Καρχηδόνα διέθετε έναν εμπορικό στόλο και εμπορικούς σταθμούς κατά μήκος της νότιας ακτής της Ιβηρικής Χερσονήσου, που του παρείχαν επαρκή ανεφοδιασμό.
Βιβλιογραφία
Κατηγορία:Ρωμαϊκή Ιβηρία Ιβηρικη
Ντανίλο Α΄ Πέτροβιτς-Νιέγκος
Ο Ντανίλο Α΄ Τσέπτσεβιτς Πέτροβιτς-Νιέγκος (σερβικά: Данило I Шћепчевић Петровић Његош, 1670 – 11 Ιανουαρίου 1735), πιο γνωστός ως Βλάντικα (επίσκοπος) Ντανίλο, από τον Οίκο των Πέτροβιτς-Νιέγκος ήταν Σέρβος Ορθόδοξος Μητροπολίτης του Τσετίνγιε την περίοδο 1697-1735 και Πρίγκιπας-Επίσκοπος του Μαυροβουνίου. Αυτοαποκαλείτο ως "vojevodič srpskoj zemlji" (Δούκας των σερβικών εδαφών).
Βιογραφία
Ο Ντανίλο Τσέπτσεβιτς γεννήθηκε περίπου το 1670, στο Νιεγκούσι. Θεωρείται ως ο ιδρυτής της δυναστείας των Πέτροβιτς-Νιέγκος στο Μαυροβούνιο το 1696. Αφού πρώτα διηύθυνε αμυντικές επιχειρήσεις και οχυρωματικές εργασίες, ενώ, έστω σε περιορισμένο βαθμό, κατάφερε να θέσει ένα τέρμα στις αντιπαλότητες μεταξύ των διαφορετικών μεγάλων οικογενειών του Μαυροβουνίου, ο Ντανίλο ξεκίνησε πολεμικές επιχειρήσεις κατά των Οθωμανών το 1711. Στη διάρκεια της βασιλείας του, έκαναν, για πρώτη φορά, την εμφάνισή τους διπλωματικές σχέσεις και πολιτικοί δεσμοί μεταξύ της Ρωσίας και του Μαυροβουνίου.
Ένας Ρώσος ιστορικός, ο Πάβελ Ροβίνσκι, έγραψε με εντυπωσιακό βαθμό αντικειμενικότητας αναφορικά με τις σχέσεις μεταξύ Μαυροβουνίου και Ρωσίας, χωρίς να τον απασχολούν τα συμφέροντα της κυβέρνησης της χώρας του. Ο Ροβίνσκι έβγαλε ως συμπέρασμα ότι ήταν η απειλή της Αυστρίας και της Τουρκίας (και κατά καιρούς κι αυτή της Δημοκρατίας της Βενετίας) που έστρεψαν το Μαυροβούνιο προς τη Ρωσία. Χωρίς να έχουν πού να αποταθούν στον σκληρό αγώνα που έδιναν για την επιβίωσή τους, οι ηγέτες της σερβικής περιοχής του Μαυροβουνίου στράφηκαν προς το παρελθόν τους, στις μυθικές τους καταβολές και την πηγή όλων των σλαβικών φύλων, όχι μόνο επειδή αποτελούσε μια Μεγάλη Δύναμη, αλλά και για το γεγονός ότι αποτελούσε ισχυρό αντίβαρο απέναντι στους Τούρκους και τους Αυστριακούς.
Το 1715, ο Ντανίλο επισκέφτηκε τον Τσάρο Πέτρο Α΄ στην Αγία Πετρούπολη και εξασφάλισε τη συμμαχία του ενάντια στους Οθωμανούς—ένα ταξίδι το οποίο έγινε παράδοση για τους διαδόχους του στην ηγεσία του Μαυροβουνίου και σε όλες τις υπόλοιπες σερβικές περιοχές των Βαλκανίων. Στη συνέχεια, επανέκτησε τον έλεγχο της Ζέτα, η οποία βρισκόταν υπό οθωμανική κατοχή, άνοιξε, εκ νέου, το μοναστήρι στο Τσετίνγιε, και ανήγειρε οχυρώσεις γύρω από το Μοναστήρι του Πόντοστρογκ-Πόντμανιε στην Μπούντβα το οποίο ανακατασκευάστηκε το 1630 και χρησίμευε ως θερινή κατοικία για την ηγέτιδα οικογένεια του Μαυροβουνίου. Σε κείμενο που σώζεται σε χειρόγραφο, δώρο του προς το Σερβικό Πατριαρχείο του Πετς, το 1732, ο Ντανίλο συστήνεται με υπερηφάνεια ως "Ντανίλ Νιέγκος, Επίσκοπος του Τσετίνγιε, ηγεμόνας της σερβικής γης."
Τον Ντανίλο διαδέχτηκαν δύο μέλη της οικογένειάς του και στενοί συγγενείς, αρχικά ο ξάδερφός του Σάββας Β΄ Πέτροβιτς-Νιέγκος και στη συνέχεια ο ανιψιός του Βασίλειος Πέτροβιτς-Νιέγκος, ο οποίος για περισσότερες από δύο δεκαετίες κατάφερε να εκτοπίσει από την εξουσία τον αντιδημοφιλή Σάββα και να γίνει η σημαντικότερη ηγετική αρχή του Μαυροβουνίου και εκπρόσωπός του εκτός συνόρων. Η επιλογή του Σάββα Β΄ Πέτροβιτς-Νιέγκος από τον Ντανίλο είχε κυρίως να κάνει με τους οικογενειακούς δεσμούς και το γεγονός ότι συγκαταλεγόταν μεταξύ των υποστηρικτών του τελευταίου, καθώς η οικογένεια του Σάββα προερχόταν από τη γενέτειρα των Πέτροβιτς, Νιεγκούσι. Όπως κι ο Ντανίλο, ο Σάββας έγινε μοναχός, υπηρετώντας στο Μοναστήρι του Μάνιε στις ακτές του Μαυροβουνίου, όπου χρίστηκε αρχιερέας το 1719 από τον Σέρβο Πατριάρχη του Πετς, Μωυσή (1712–1726). Από τη στιγμή που χρίστηκε κι έπειτα, ο Ντανίλο άρχισε σταδιακά να μυεί τον νεαρό Σάββα στην πολιτική ζωή, δίνοντας του ρόλο συγκυβερνήτη ως προετοιμασία ενόψει του μελλοντικού του ρόλου. Ωστόσο, λίγα πράγματα από τη μετέπειτα πολιτική δραστηριότητα του Σάββα δείχνουν ότι είχε οποιοδήποτε κέρδος από τα "πολιτικά γυμνάσια" στα οποία τον υπέβαλλε ο Ντανίλο, με εξαίρεση το γεγονός ότι εξακολούθησε να διατηρεί μια στάση status quo, ενώ, ταυτόχρονα, άφηνε τους τοπικούς φυλάρχους ελεύθερους να αυτοδιαχειρίζονται τις περιοχές τους.
Παραπομπές
Βλαντικα Ντανιλο Κατηγορία:Οίκος των Πέτροβιτς-Νιέγκος
Στόμιο Λάρισας
Το Στόμιο (ή Στόμιον) είναι ένας παραθαλάσσιος οικισμός του νομού Λάρισας, και μέχρι το 2010 έδρα του καταργηθέντα Δήμου Ευρυμενών. Είναι τουριστικό θέρετρο που συνδυάζει βουνό (Κίσσαβος) και θάλασσα, ενώ κοντά του βρίσκεται το Δέλτα του Πηνειού ποταμού. Στη θέση του βρισκόταν η αρχαία πόλη Ευρυμενές. Στα αξιοθέατα το βυζαντινό μοναστήρι Κομνήνειος Ιερά Μονή Κοιμήσεως Θεοτόκου & Αγ. Δημητρίου (Παναγία Κομνηνείου ή Οικονομείου). Το Στόμιο λόγω της πλούσιας αμμουδιάς και της ρηχής παραλίας είναι ιδανικός τόπος για οικογενειακές διακοπές. Σήμα κατατεθέν του Στομίου είναι ο φάρος στην παραλία κοντά στο λιμάνι. Κάθε καλοκαίρι πραγματοποιούνται ποικίλες πολιτιστικές εκδηλώσεις, με αποκορύφωμα τη Γιορτή της Θάλασσας (με τη γιορτή της σαρδέλας), η οποία συγκεντρώνει πλήθος κόσμου από διάφορες περιοχές. Άλλωστε το Στόμιο φημίζεται ως ένας από τους μεγαλύτερους ψαρότοπους. Επίσης πανηγύρι γίνεται στην Ιερά Μονή Κομνηνείου το Δεκαπενταύγουστο, στη γιορτή της Παναγίας. Η Μονή βρίσκεται σε υψόμετρο 180μ. στον Κίσσαβο.
Το Στόμιο έχει δυο εκκλησίες, τον Άγιο Νικόλαο και την Παναγιά Θαλασσινή. Ως πολιούχος εορτάζεται ο Άγιος Νικόλαος. Είναι έδρα δημοτικού, γυμνασίου, αστυνομικού σταθμού, λιμενικού σταθμού, περιφερειακού ιατρείου και δημοτικού κάμπινγκ. Στην περιοχή του Στομίου βρίσκονται οι κατασκηνώσεις του Αγίου Δημητρίου και της Αγίας Παρασκευής καθώς και οι κατασκηνώσεις του ΚΕ.Θ.Ε.Α. στον Απόστολο Παύλο.
Σε απόσταση 15 λεπτών από την παραλία, πάνω στην Όσσα, αναβλύζουν πόσιμα ιαματικά νερά. Συνιστώνται σε περιπτώσεις χλωρώσεως, αναιμίας, ατονίας, δυσπεψίας, δυσμηνόρροιας κ.ά.
Ονομασία
Το Στόμιο παλαιά ονομαζόταν Τσάγεζι. Το όνομα αυτό προέρχεται από την τουρκική γλώσσα (από τις λέξεις Çay (ποτάμι) ağzı (το στόμα) τσάι-αγζή) που σημαίνει «το στόμα του ποταμού» (εκβολή). Και το σημερινό όμως όνομα έχει την ίδια προέλευση λόγω των εκβολών (στόμιο ποταμού) του Πηνειού ποταμού. Το Δέλτα του Πηνειού κοντά στο Στόμιο είναι προστατευόμενος υγροβιότοπος του Ευρωπαϊκού Οικολογικού Δικτύου Natura 2000. Το Τσάγεζι αναφέρεται ως το βορειότερο λιμάνι του ελληνικού κράτους από την ενσωμάτωση της Θεσσαλίας το 1881 ως την ενσωμάτωση της Μακεδονίας το 1912.
Στις 29 Μαρτίου 1883 με το όνομα Τσάγεσι και 321 κατοίκους, ορίστηκε πρωτεύουσα του Δήμου Ευρυμενών, της Επαρχίας Αγυιάς, του Νομού Λαρίσσης από τον τότε υπουργό Εσωτερικών του Ελληνικού Βασιλείου, Χαρίλαο Τρικούπη. Στις 31 Αυγούστου 1912 ο οικισμός αποσπάται από το δήμο Ευρυμενών και ορίζεται ως έδρα κοινότητας με το όνομα Τσάγεζι από τον υπουργό Εσωτερικών Εμμανουήλ Ρέπουλη. Τέλος, στις 4 Νοεμβρίου 1927 μετονομάζεται σε Στόμιον από τον υπουργό Εσωτερικών Αλέξανδρο Ζαΐμη.
Κριτές (βιβλίο)
Οι Κριτές ή Κριταί είναι το έβδομο βιβλίο, τόσο του εβραϊκού Τανάκ, όσο και της Χριστιανικής Παλαιάς διαθήκης.
Στόμιο Λάρισας
Εξωτερικοί σύνδεσμοι
Κατηγορία:Χωριά του νομού Λάρισας Κατηγορία:Δήμος Αγιάς
Κριτές (βιβλίο)
Παλαιά Διαθήκη
Πρόκειται για βιβλίο της Παλαιάς Διαθήκης, το οποίο στο Μασωριτικό κείμενο φέρει τον τίτλο Sophetim και στη μετάφραση των Εβδομήκοντα ως Κριταί, γνωστό σήμερα και ως Κριτές. Φέρει δε το όνομα αυτό εκ των πρωταγωνιστών των διηγήσεων, οι οποίοι είναι οι Κριτές της Παλαιάς Διαθήκης, καθώς περιγράφει την περίοδο που μεσολάβησε από τον θάνατο του Ιησού του Ναυή μέχρι την εγκατάσταση της βασιλείας στο Ισραήλ με τον βασιλέα Σαούλ.
Το βιβλίο γενικώς περιγράφει ένα κοινό στοιχείο. Οι άνθρωποι είναι άπιστοι στον Γιαχβέ και Αυτός τους οδηγεί στα χέρια των εχθρών τους μέχρι που μετανοούν και ζητάνε βοήθεια απο Αυτόν. Ο Γιαχβέ στέλνει τη βοήθειά του μέσω ανθρώπων τους οποίους αποκαλεί Κριταί κατά τη Βίβλο και Σοφέτ (Shophet, שׁוֹפֵט‎) κατά το Εβραϊκό Τανάκ.
Οι μελετητές θεωρούν ότι πολλές από τις ιστορίες του Κριτές είναι οι παλαιότερες στην ιστορία του Δευτερονόμιου, με την κύρια εκδοχή τους να χρονολογείται στον 8ο αιώνα π.Χ. και με υλικά όπως "Το τραγούδι της Δεββώρας" που χρονολογείται από πολύ νωρίτερα.
Το βιβλίο στον Ιουδαϊκό κανόνα ανήκει στην ομάδα των βιβλίων των Προφητών, και μάλιστα των Προγενέστερων Προφητών. Στον Αλεξανδρινό Κανόνα εμπεριέχεται στην ομάδα των ιστορικών βιβλίων.
Το βιβλίο των Κριτών θεωρείται, από τους θεολόγους, ως "ιστορικό" βιβλίο που αναφέρεται σε θεμελιώδη γεγονότα που παρατίθενται με μια αλληλουχία ενοτήτων. Το όλο κείμενο χωρίζεται σε 21 επιμέρους κεφάλαια με αρχαία ελληνική αρίθμηση, από το Κεφάλαιο Α΄ (1) μέχρι το Κεφάλαιο ΚΑ΄ (21).
Συγγραφέας
Συγγραφέας του βιβλίου αυτού, κατά πεποίθηση, φέρεται ο τελευταίος των Κριτών, ο Σαμουήλ, ενώ η συγγραφή θεωρείται πως ολοκληρώθηκε το 1100 π.Χ.
Όνομασία
Το βιβλίο αυτό οι Εβραίοι το ονομάζουν "Σοφετίμ". Οι δε λεγόμενοι Εβδομήκοντα που προέβησαν στη μετάφρασή του, το ονόμασαν, Κριτές, επειδή κυρίαρχα πρόσωπα του βιβλίου αυτού είναι οι Κριτές του Ισραήλ, πρόσωπα, κατά την παράδοση "θεόπεμπτα" που αναλάμβαναν τη διοίκηση και υπεράσπιση των Ισραηλιτών καθώς και την επαναφορά τους στη λατρεία του Γιαχβέ, κάθε φορά που παρεκτρέπονταν.
Γεγονότα
Τα κυριότερα γεγονότα που περιγράφονται στο βιβλίο "Κριτές", κατά σειρά είναι:
Παρατηρήσεις
Το βιβλίο των Κριτών γενικά παρουσιάζει ανάγλυφα, αφενός τον όλεθρο που σκόρπισαν οι Ισραηλίτες σε λαούς της περιοχής της εγκατάστασής τους, και αφετέρου την τακτική απομάκρυνσή τους από τον Γιαχβέ ως αιτία πάντα της κακοδαιμονίας τους, που μετά όμως από τη μετάνοιά τους δέχονταν τις θείες ευλογίες Του.
Επίσης, οι Κριτές δεν ήταν άνθρωποι με ιδιαίτερη κοινωνική θέση (μορφωμένοι, πλούσιοι κ.λ.π.). Το κριτήριο εκλογής τους από τον Θεό ήταν η μεγαλύτερη τους εμπιστοσύνη σ'αυτόν. Ήταν ηγέτες που τους καλούσε ο ίδιος ο Θεός να βοηθήσουν τον λαό του (Ισραήλ), σε κρίσιμες ώρες. Μέτα τη δράση τους επέστρεφαν στην ιδιωτική τους ζωή ή υπηρετούσαν το Ισραήλ ως ισόβιοι άρχοντες, χωρίς όμως να μεταβιβάζουν το αξίωμα αυτό στα παιδιά τους. (π.χ. Κριταί Κεφ. 11)
Σπουδαιότεροι Κριτές ήταν η Δεββώρα, ο Γεδεών, ο Σαμψών, ο Ιεφθάε και ο Σαμουήλ.
Δείτε επίσης
Κατηγορία:Βιβλία της Παλαιάς Διαθήκης
Επιδράσεις από τη μακροχρόνια χρήση βενζοδιαζεπινών
Οι επιδράσεις από τη μακροχρόνια χρήση βενζοδιαζεπινών περιλαμβάνουν τόσο την εξάρτηση από αυτές, όσο και την πιθανότητα επιδράσεων στηδιανοητική, ψυχική και σωματική υγεία. Υπάρχουν σημαντικοί κίνδυνοι που συνδέονται με τη μακροχρόνια χρήση αυτών των φαρμάκων, χωρίς να εμφανίζονται προβλήματα σε όλους τους μακροχρόνιους χρήστες. Υπάρχουν ορισμένες παρενέργειες που συνδέονται με τον εθισμό στις βενζοδιαζεπίνες, όπως η κατάθλιψη, αλλά εμφανίζονται μόνο σε περιορισμένο αριθμό ανθρώπων. Εξαιτίας αυτών συνίσταται η σταδιακή διακοπή της λήψεως των βενζοδιαζεπινών για πολλούς μακροχρόνιους χρήστες, ενώ κάποιοι άλλοι ωφελούνται ακόμα και από πολυετή χρήση τους, χωρίς να παρουσιάζουν ούτε ανοχή, ούτε παρενέργειες.
Τα συμπτώματα που μπορεί να εμφανισθούν ως αποτέλεσμα της μακροχρόνιας χρήσεως βενζοδιαζεπινών περιλαμβάνουν συναισθηματική σύγχυση, ναυτία, πονοκεφάλους, ζάλες, ευερεθιστότητα, λήθαργο, διαταραχές του ύπνου, αμνησίες, επιθετικότητα και κλινική κατάθλιψη. Η χρήση δεν πρέπει ποτέ να διακόπτεται απότομα, αλλά η δόση να μειώνεται σταδιακά και υπό ιατρική επίβλεψη, μέχρι την πλήρη διακοπή, αν αυτή είναι επιθυμητή. Παρότι οι βενζοδιαζεπίνες είναι πολύ αποτελεσματικές βραχυπρόθεσμα, σε ορισμένες περιπτώσεις καθίστανται εθιστικές, ιδίως σε ανθρώπους που παρουσιάζουν μία προδιάθεση σχετική και με τη συμπεριφορά τους. Επιπροσθέτως, μπορεί να αναπτυχθεί και σωματική εξάρτηση μετά από λίγες εβδομάδες μήνες χρήσεως, που όμως δεν αποτελεί πρόβλημα αν η δόση αρχίσει να μειώνεται σταδιακά. Πολλές από αυτές τις παρενέργειες της μακροχρόνιας χρήσεως βενζοδιαζεπινών αρχίζουν να υποχωρούν μόνο τρεις ως έξι μήνες μετά την πλήρη διακοπή της λήψεώς τους.
Σχετικά με τις επιπτώσεις απο τη μακροχρόνια χρήση, άλλες ανησυχίες περιλαμβάνουν την κατάχρηση, την ανάπτυξη ανοχής με συνακόλουθη αύξηση των δόσεων, τον εθισμό και το στερητικό σύνδρομο. Η ανοχή και η εξάρτηση μπορούν αμφότερες να οδηγήσουν στην επιδείνωση των παρενεργειών των βενζοδιαζεπινών. Η αυξημένη πιθανότητα θανάτου έχει συνδεθεί με τη μακροχρόνια χρήση τους σε αρκετές μελέτες, ενώ άλλες δεν ανιχνεύουν αυξημένη θνησιμότητα. Οι περισσότερες έρευνες έχουν γίνει σε χρήστες κατόπιν συνταγής: πολύ λιγότερα είναι γνωστά για την αυξημένη πιθανότητα θανάτου σε ανεξέλεγκτους χρήστες βενζοδιαζεπινών. Η μακροχρόνια χρήση των ουσιών αυτών αποτελεί θέμα επιστημονικής διαμάχης και έχει προκαλέσει σημαντικές αντιδικίες μέσα στην ιατρική κοινότητα. Οι απόψεις των ειδικών για τη φύση και την οξύτητα των σχετικών προβλημάτων διαφέρουν σημαντικά. Ειδικότερα στο Ηνωμένο Βασίλειο υπήρξε και πολιτική και νομική αντιδικία, με τη μεγαλύτερη class-action μήνυση των δεκαετιών του 1980 και του 1990. Υπήρξαν επίσης κατηγορίες για «συγκάλυψη» του ζητήματος από τις ιατρικές γραφειοκρατίες και την κυβέρνηση.
Συνειδησιακές διαταραχές
Η μακροχρόνια χρήση βενζοδιαζεπινών μπορεί να οδηγήσει σε γενικευμένη μείωση της συνειδητότητας και των νοητικών ικανοτήτων, με μείωση της διάρκειας προσοχής, της λεκτικής εκμαθήσεως, της μνήμης και της οπτικής αντιλήψεως, καθώς και των οπτικοκινητικών ικανοτήτων. . Οι επιδράσεις αυτές μπορεί να υπάρχουν έστω και αν η επίπτωσή τους στην καθημερινή ζωή του ατόμου είναι (όπως συμβαίνει στις περισσότερες περιπτώσεις), ασήμαντη. Παροδικές μεταβολές στη νευροαπεικονιστική εικόνα του εγκεφάλου έχουν ανιχνευθεί, χωρίς να έχουν επισημανθεί εγκεφαλικές ανωμαλίες σε ασθενείς με μακροχρόνια αγωγή βενζοδιαζεπινών. Μετά τη διακοπή τέτοιας μακροχρόνιας χρήσεως, οι νοητικές λειτουργίες βελτιώνονται μέσα στο πρώτο εξάμηνο, παρότι ίσως η πλήρης επαναφορά μπορεί να συμβεί μετά από μεγαλύτερο χρονικό διάστημα, ή και να μην έλθει ποτέ. Στους μεγαλύτερους σε ηλικία, η μακροχρόνια αγωγή με βενζοδιαζεπίνες συνιστά παράγοντα κινδύνου ως προς την ενίσχυση της παρακμής των νοητικών λειτουργιών, παρότι η σταδιακή της διακοπή συνδέεται με βελτιωμένη κατάσταση συνειδητότητας. Μία μελέτη για την αλπραζολάμη («Ζανάξ») πιστοποίησε ότι 8 εβδομάδες χορηγήσεως αυτού του φαρμάκου προκάλεσε μειωμένες νοητικές ικανότητες, που ήταν ανιχνεύσιμες αρκετές εβδομάδες αργότερα.
Επιδράσεις στον ύπνο
Η δομή του ύπνου («Sleep architecture») μπορεί να επηρεασθεί δυσμενώς από την εξάρτηση από βενζοδιαζεπίνες. Τέτοιες επιδράσεις είναι η επαγωγή ή επιδείνωση της ακανόνιστης αναπνοής κατά τη διάρκεια του ύπνου. Η μακροχρόνια χρήση βενζοδιαζεπινών συνδέεται με αυξημένη δραστηριότητα εγκεφαλικών κυμάτων α και β, μείωση στα Συμπλέγματα K και στα κύματα δ. Υπάρχουν επίσης μειώσεις στα στάδια 1, 3 και 4 του ύπνου NREM, NREM και του ύπνου REM, καθώς και μείωση των κινήσεων των ματιών στη φάση REM
Διανοητική και σωματική ευεξία
Η μακροχρόνια χρήση βενζοδιαζεπινών μπορεί να δημιουργήσει ή να επιδεινώσει προβλήματα υγείας που βελτιώνονται μετά από 6 ή περισσότερους μήνες αποχής. Μετά από ένα διάστημα περίπου 3 ως 6 μηνών αποχής μετά από σταδιακή μείωση των δόσεων, είναι εμφανείς βελτιώσεις στην διανοητική και τη σωματική ευεξία. Για παράδειγμα, μία μελέτη χρηστών υπνωτικών που τα σταμάτησαν βαθμιαία αναφέρει ότι μετά από ένα εξάμηνο αποχής είχαν καλύτερο ύπνο και λιγότερο άγχος, ενώ είχαν μία γενικότερη αίσθηση βελτιωμένης υγείας. Αντιθέτως, όσοι είχαν συνεχίσει τη λήψη υπνωτικών δεν παρουσίασαν βελτίωση στο άγχος ή τη γενική τους ευεξία. Σε άλλη μελέτη, άνθρωποι που είχαν σταματήσει τη χρήση βενζοδιαζεπινών έδειξαν μία αξιοσημείωτη ελάττωση στην καταφυγή σε ιατρική και ψυχιατρική βοήθεια.
Υπάρχουν ενδείξεις ότι η μακροχρόνια χρήση βενζοδιαζεπινών συνδέεται με αυξημένη πιθανότητα εκδηλώσεως αυθόρμητης, επιθετικής και βίαιης συμπεριφοράς. Μία μελέτη έδειξε ότι το 53% των μακροχρόνιων χρηστών βενζοδιαζεπινών εμφάνισαν βίαια χαρακτηριστικά, ενώ μόλις 5,3% των ασθενών που υποβάλλονταν σε ψυχοθεραπεία ανέπτυξαν βίαιη ή επιθετική συμπεριφορά, αν και ελεγχόμενες μελέτες είναι αναγκαίες για να επιβεβαιώσουν αυτά τα στοιχεία. Οι καθημερινοί χρήστες βενζοδιαζεπινών διατρέχουν επίσης μεγαλύτερο κίνδυνο να εμφανίσουν ψυχωσικά συμπτώματα, όπως παραισθήσεις. Μία μελέτη βρήκε ότι σε δείγμα 42 μακροχρόνιων χρηστών αλπραζολάμης το ένα τρίτο ανέπτυξαν κλινική κατάθλιψη. Μελέτες έχουν δείξει ότι η μακροχρόνια χρήση βενζοδιαζεπινών και των μη-βενζοδιαζεπινών «φαρμάκων Ζ» (Z drugs) συνδέονται με την πρόκληση καταθλίψεως και με σημαντικά αυξημένη πιθανότητα αυτοκτονίας και συνολική θνησιμότητα.
Το 1987 μία έρευνα σε 50 ασθενείς που συμμετείχαν σε πρόγραμμα διακοπής βενζοδιαζεπινών κατέληξε στο συμπέρασμα ότι η μακροχρόνια χρήση τους προκαλεί ένα ευρύ φάσμα ψυχολογικών και φυσιολογικών παρενεργειών. Ανακαλύφθηκε ότι μετά από αρκετά χρόνια χρήσεως βενζοδιαζεπινών ένα μεγάλο ποσοστό των ασθενών ανέπτυξε διάφορα διανοητικά και σωματικά προβλήματα υγείας, μεταξύ των οποίων αγοραφοβία, σύνδρομο ευερέθιστου εντέρου («σπαστική κολίτιδα»), παραισθησία, αυξανόμενο άγχος και κρίσεις πανικού, προβλήματα που δεν υπήρχαν αρχικώς. Αυτά τα συμπτώματα υποχωρούσαν βαθμιαία αλλά σημαντικά σε μία περίοδο ενός έτους μετά την ολοκήρωση μίας σταδιακής διακοπής των βενζοδιαζεπινών. Στους τρεις από τους 50 ασθενείς είχε λανθασμένα διαγνωσθεί (προκαταρκτικά) σκλήρυνση κατά πλάκας, ενώ τα συμπτώματα οφείλονταν στην πραγματικότητα στη χρόνια χρήση των βενζοδιαζεπινών. Οι 10 από τους ασθενείς είχαν πάρει κάποτε υπερβολική δόση. Μετά τη διακοπή και επί ένα έτος, κανένας εκ των ασθενών δεν είχε πάρει υπερβολική δόση. Διατυπώθηκε η υπόθεση ότι η κατάπτωση της διανοητικής και σωματικής υγείας σε πολλούς ασθενείς προκλήθηκε από την αυξανόμενη αντοχή και την εμφάνιση στερητικών συνδρόμων, παρά τη χορήγηση σταθερών συνταγογραφούμενων δόσεων. Μία άλλη θεωρία είναι ότι η χρόνια χρήση βενζοδιαζεπινών εμφανίζει ελαφρά αλλά αυξανόμενη τοξικότητα, η οποία με τη σειρά της οδηγεί στην αυξανόμενη ψυχοπαθολογία στους μακροχρόνιους χρήστες.
Επιπροσθέτως, η χρόνια χρήση βενζοδιαζεπινών αποτελεί παράγοντα κινδύνου για βλεφαροσπασμό.
Καρκινογόνος δράση
Υπάρχει έντονη συζήτηση σχετικά με την πιθανή σύνδεση ανάμεσα στη χρήση βενζοδιαζεπινών και την εμφάνιση καρκίνου. Πρώιμες ομαδικές μελέτες κατά τη δεκαετία του 1980 φάνηκε να δείχνουν προς μία πιθανή συσχέτιση, αλλά επακόλουθες case-control έρευνες δεν διαπιστώνουν τέτοια τάση. Στη δεύτερη εθνική αμερικανική μελέτη για τον καρκίνο το 1982 η Αμερικανική Αντικαρκινική Εταιρεία πραγματοποίησε επισκόπηση με πάνω από 1,1 εκατομμύριο συμμετεχόντων. Μία στατιστικώς σημαντική αύξηση του καρκίνου βρέθηκε στους χρήστες υπνωτικών χαπιών, κυρίως βενζοδιαζεπινών. Υπάρχουν 15 επιδημιολογικές μελέτες στον άνθρωπο που υποδεικνύουν ότι η χρήση υπνωτικών συνδέεται με αυξημένη θνησιμότητα, κυρίως εξαιτίας των αυξημένων θανάτων από καρκίνο: καρκίνο του εγκεφάλου, του πνεύμονα, του εντέρου, του μαστού και της ουροδόχου κύστεως, μεταξύ άλλων. Ως αιτία έχει προταθεί η ανοσοκαταστολή ή οι αυξημένες ιογενείς λοιμώξεις. Ωστόσο, μία μεταγενέστερη μελέτη δεν βρήκε συσχέτιση με τους παρακάτω καρκίνους: πνεύμονα, μαστού, παχέος εντέρου, μήτρας (ενδομητρίου), ωοθηκών, όρχεων, θυρεοειδούς, ήπατος, ασθένεια του Χότζκιν και άλλα λεμφώματα, και μελάνωμα. Ειδικότερες case-control μελέτες μετά το 2000 δεν έχουν δείξει σύνδεση ανάμεσα στη χρήση βενζοδιαζεπινών και στον καρκίνο του μαστού.
Μελέτες για εγκεφαλικές βλάβες
Το 1980 μία από τις πρώτες μελέτες για τις επιπτώσεις από τη χρόνια χρήση βενζοδιαζεπινών διεπίστωσε ότι σε μία ομάδα 55 ατόμων με κατάχρηση αποκλειστικά ηρεμιστικών ή υπνωτικών, οι νευροψυχολογικές επιδόσεις ήταν σημαντικά χαμηλότερες και η διάγνωση σημείων διανοητικής καταπτώσεως πολύ συχνότερη από ό,τι σε μία εξισωμένη ομάδα ελέγχου από τον γενικό πληθυσμό. Δηλαδή διαπιστώθηκε μία σχέση ανάμεσα στην κατάχρηση ηρεμιστικών ή υπνωτικών και στις εγκεφαλικές διαταραχές.
Το 1989, σε μία μελέτη παρακολουθήσεως 4 ως 6 ετών 30 ατόμων με ιστορικό χρόνιας καταχρήσεως βενζοδιαζεπινών, διαπιστώθηκαν μόνιμες επιδράσεις πάνω στη νευροψυχολογική λειτουργία. Παρατηρήθηκαν εγκεφαλικές βλάβες παρόμοιες με αυτές στον εγκέφαλο αλκοολικών. Οι διαφοροποιήσεις στην αξονική τομογραφία ήταν κυρίως διάταση των κοιλιών του εγκεφάλου. Ωστόσο, σε αντίθεση με τους αλκοολικούς, οι ασθενείς δεν είχαν διευρυμένες φλοιικές αύλακες. Η μελέτη συμπέραινε ότι, όταν εγκεφαλικές ανωμαλίες γίνονται αντιληπτές σε χρήστες ηρεμιστικών/υπναγωγών βενζοδιαζεπινών, είναι συχνά μόνιμες.
Μία τομογραφική μελέτη του 1993 που διερεύνησε τις εγκεφαλικές βλάβες σε χρήστες βενζοδιαζεπινών, δεν ανίχνευσε διαφορές στους εγκεφάλους τους σε σχέση με ένα υγιές δείγμα.
Η διακοπή χρήσεως υπερβολικών δόσεων νιτραζεπάμης υποτίθεται ότι προκάλεσε ισχυρό κυκλοφορικό σοκ στον εγκέφαλο ασθενούς που ήταν χρήστης επί 25 χρόνια. Μετά τη διακοπή, ανωμαλίες στις δομές των κυμάτων του υπομετωπιαίου εγκεφάλου παρέμεναν και μετά τη λήξη του στερητικού συνδρόμου, γεγονός που κατά τους συγγραφείς της μελέτης υποδείκνυε την πρόκληση οργανικής εγκεφαλικής βλάβης από τη χρόνια κατάχρηση της νιτραζεπάμης.
Νεότερες και λεπτομερέστερες τεχνολογίες απεικονίσεως του εγκεφάλου, όπως οι PET και MRI δεν έχουν ακόμα χρησιμοποιηθεί στον απαιτούμενο επιθυμητό βαθμό για τη διερεύνηση του ζητήματος του εάν οι βενζοδιαζεπίνες προκαλούν λειτουργική ή δομική βλάβη στον εγκέφαλο. Το 2014 ανακαλύφθηκε μία συσχέτιση ανάμεσα στη χρήση βενζοδιαζεπινών και σε αυξημένο κίνδυνο άνοιας, αλλά η ακριβής φύση της σχέσεως αυτής αποτελεί ακόμα σημείο αντιδικίας.
Ομαδική μήνυση
Στις βενζοδιαζεπίνες οφείλεται η μεγαλύτερη ομαδική μήνυση των δεκαετιών του 1980 και του 1990. Αυτή έγινε κατά φαρμακοβιομηχανιών στο Ηνωμένο Βασίλειο από 14 χιλιάδες ασθενείς και 1.800 δικηγορικά γραφεία, που ισχυρίσθηκαν ότι οι παραγωγοί γνώριζαν το εξαρτησιογόνο δυναμικό των ουσιών αυτών, αλλά απέκρυψαν σκοπίμως την πληροφορία αυτή από τους ιατρούς. Ταυτόχρονα όμως 117 γενικοί παθολόγοι και 50 υγειονομικές αρχές μηνύθηκαν από ασθενείς για να αποζημιώσουν τις βλάβες από τις παρενέργειες της εξαρτήσεως από βενζοδιαζεπίνες και του αντίστοιχου στερητικού συνδρόμου. Αυτό οδήγησε ορισμένους ιατρούς να απαιτούν την υπογραμμένη συναίνεση από τους ασθενείς τους ότι έχουν προειδοποιηθεί κατάλληλα για τους κινδύνους εξαρτήσεως και το στερητικό σύνδρομο πριν την έναρξη χορηγήσεως βενζοδιαζεπινών. Το δικαστήριο εναντίον των κατασκευαστών των φαρμάκων δεν έβγαλε ποτέ απόφαση: η νομική συνδρομή αποσύρθηκε προκαλώντας την κατάρρευση της δίκης, και υπήρξαν καταγγελίες ότι οι εμπειρογνώμονες μάρτυρες ψυχίατροι είχαν σύγκρουση συμφέροντος. Τα παραπάνω οδήγησαν σε αλλαγές του βρετανικού νόμου, που κατέστησαν δυσκολότερες τις ομαδικές μηνύσεις.